**Politik**

for

Faster Andelskasse

vedr.

Integration af bæredygtighedsrisici

|  |  |
| --- | --- |
| Version | 1.00 |
| Gældende fra | 10. marts 2021 |
| Godkendt af | Direktion |
| Information til | Alle |
| Antal sider | [3] |

Investering har alle dage været forbundet med risiko. Investeringsrisiko kan komme mange steder fra. Ved bæredygtighedsrisiko forstår vi en miljømæssig, social eller ledelsesmæssig begivenhed eller omstændighed, som – hvis den opstår – kunne have faktisk eller potentiel væsentlig negativ virkning på værdien af en investering.

I Faster Andelskasse ønsker vi at hjælpe vores kunder med at investere ansvarligt. Det handler ikke kun om at få din investering til at vokse, men også om at få den til at vokse på den rigtige måde. Vi stiller derfor krav om ansvarlighed til vores samarbejdspartnere på investeringsområdet.

Disse krav har vi beskrevet i denne politik, som bidrager til at sikre, at din formue investeres ansvarligt.

**Udvælgelse af samarbejdspartner**

Faster Andelskasses samarbejdspartnere og produktleverandører på investeringsområdet udvælges blandt mange kriterier, herunder et kriterie om, at vores kunders formuer kan investeres ansvarligt. I udvælgelsen af vores samarbejdspartnere på investeringsområdet lægger vi bl.a. vægt på, at samarbejdspartneren:

* *Integrerer miljømæssig, social og ledelsesmæssige forhold i investeringsanalyse- og beslutningsprocesser.*

Her menes, at vores samarbejdspartnere, udover finansielle nøgletal, også baserer investeringsbeslutninger på en vurdering af virksomhedens ageren inden for miljømæssige, sociale og ledelsesmæssige forhold.

* *Er aktiv ejer og indarbejder miljømæssige, sociale og ledelsesmæssige forhold i politikker vedrørende ejerskab og i den praktiske håndtering af investeringerne.*

Her menes, at vores samarbejdspartnere løbende overvåger selskaber for brud på konventioner eller normer og forsøger at påvirke disse selskaber til at ændre adfærd.

* *Søger at opnå åbenhed om miljømæssige, sociale og ledelsesmæssige forhold fra de selskaber, der investeres i.*

Her menes, at vores samarbejdspartnere aktivt tilskynder til transparens fra selskaber hvad angår ansvarlighed.

**Screening af investering**

Vores samarbejdspartnere forventes, hvor det er relevant for deres investeringsprodukter, at identificere selskaber med potentielle bæredygtighedsrisici og eventuelle opstille investeringsrestriktioner over for bestemte industrier.

Faster Andelskasse henstiller alle vores samarbejdspartnere at gennemgå alle investeringer for brud på nedenstående internationale normer og konventioner:

* FN’s Globale Compact
* FN’s menneskerettighedserklæring
* OECD’s retningslinjer for multinationale selskaber
* ILO arbejdsmarkedskonventioner om værdige forhold for arbejdstagere

For investeringer, som har et bekræftet brud på én eller flere internationale normer eller konventioner, opfordrer vi til, at vores samarbejdspartnere enten:

* Indleder dialog med selskabet med henblik på at få selskabet til at tage ansvar for bruddet og ændre adfærd eller
* Ekskluderer selskabet fra investeringsuniverset.

Udover den normbaserede screening forventer vi, at vores samarbejdspartnere fortager en aktivitet baseret screening af selskaberne.

Konkret forventer vi, at samarbejdspartneren som minimum ekskluderer selskaber, der agerer inden for:

* Klyngevåben
* Landminer
* Kemiske våben
* Biologiske våben
* Atomvåben, der ikke er omfattet af Traktaten om ikke-spredning af kernevåben.

Det forventes, at vores samarbejdspartnere offentliggør, hvilke selskaber de har ekskluderet og om grundene hertil.

Hvis samarbejdspartneren har yderligere aktivitetsbaseret screening inden for fx fossile brændstoffer forventes det, at samarbejdspartneren er transparent omkring dette.

*Statsobligationer*

Det forventes, at vores samarbejdspartnere tager stilling til investering i statsobligationer, herunder særligt investering i obligationer udstedt af emerging markets-lande, da disse lande kan have særlige risici for overtrædelse af f.eks. menneskerettigheder eller korruption.

**Aktivt ejerskab**

Med det formål at understøtte selskabernes udvikling og langsigtede værdiskabelse forventer vi, at vores samarbejdspartnere på investeringsområdet, fx ved udøvelse af stemmerettigheder eller dialog, påvirker miljømæssige, sociale og ledelsesmæssige forhold, hvor det er relevant i de selskaber, der investeres i.

**Når vi yder investeringsrådgivning**

Når vi udøver investeringsrådgivning til vores kunder, tager vi alene hensyn til de finansielle produkters vigtigste negative bæredygtighedsvirkninger ved at bruge produkter fra samarbejdspartnere, der tager hensyn. Dette valg er truffet som følge af Faster Andelskasses størrelse og revurderes løbende.